Bandaraya Melaka

**Bandaraya Melaka (بندراي ملاك)** merupakan ibu negeri Melaka, Malaysia. 

Terkenal dengan warisan sejarahnya yang kaya, bandar raya yang dijoloki **Bandaraya Bersejarah** ini hanya terletak kira-kira 2 jam sahaja dari Kuala Lumpur. Bandar raya telah ini diisytiharkan sebagai Tapak Warisan Dunia UNESCO selain daripada George Town pada 7 Julai 2008. 

Bandaraya Melaka adalah salah satu bandar terbersih di Asia Tenggara, dianugerahkan sebagai Pemenang Anugerah Bandar Pelancongan Bersih ASEAN Peringkat Kebangsaan 2018-2020.

## Geografi

Bandaraya Melaka terletak berhampiran muara Sungai Melaka yang mengalir ke Selat Melaka. Kawasan bandar bersejarah yang terletak berhampiran dengan pantai, termasuk Bukit Melaka dengan runtuhan kubu Portugis, *[[A Famosa]]*. Bandar Melaka telah berkembang dalam semua arah dari teras bersejarah ini, termasuk ke selatan (kerana pantai Selat Melaka sekarang agak lagi ke selatan daripada lokasi asal disebabkan penambakan tanah). Bandaraya Bersejarah Melaka juga berkembar dengan lima buah bandar terkemuka yang lain iaitu - Lisbon, Portugal (16 Januari 1984), Kuala Lumpur, Malaysia (15 April 1989), Hoorn, Belanda (8 November 1989), Valparaiso, Republik Chile (24 June 1991) dan Nanjing, China (2001).

## Sejarah
### Kesultanan Melaka

Sejarah kesultanan Melaka bermula dengan kedatangan Parameswara, seorang raja Srivijaya dari Palembang, yang memerintah pada tahun 1400 hingga 1424. Nama Melaka diambil sempena nama pohon tempat Parameswara berteduh. Pada ketika itu, satu perkara aneh berlaku di mana seekor kancil putih telah menendang anjing-anjing raja. Melihatkan kejadian itu Parameswara merasa kagum dan memerintahkan agar kawasan tersebut dibuka dan dinamakan sebagai Negeri Melaka. Kesultanan ini memerintah Melaka selama 110 tahun sehingga ditewas oleh pihak Portugis pada tahun 1511.

Empayar Melaka mencapai kemuncak kuasanya semasa pemerintahan Sultan Mansur Shah, wilayah Kesultanan Melaka terdiri daripada Tanah Melayu, (kini, Semenanjung Malaysia), Singapura, dan Pantai Timur Sumatera (kini, Indonesia) Pesaing utama Melaka ialah Siam di utara dan Majapahit di selatan (pulau Jawa). Semasa zaman kegemilangan Kesultanan Melaka, lahirlah nama-nama besar seperti Tun Perak, Hang Tuah lima bersaudara yang merupakan pahlawan besar ketika itu.

Sultan Mahmud Shah, Sultan terakhir Kesultanan Melayu Melaka, merupakan mangsa keadaan disebabkan Portugal pada awal abad ke-16 sedang meluaskan kuasanya ke luar negara bagi merealisasikan impiannya iaitu 3K (Keagamaan, Kekuasaan, Kekayaan).

### Pemerintahan penjajah

Melaka dikuasai oleh pihak Portugis di bawah pimpinan Alfonso de Albuquerque pada 24 Ogos 1511. Ia menjadi suatu pangkalan strategik bagi pengembangan pihak Portugis di Hindia Timur dan diperintah oleh mereka selama 130 tahun.
 
Pada tahun 1641, pihak Belanda menguasai Melaka dengan menewasan pihak Portugis melalui bantuan Sultan Johor. Walau bagaimanapun, pihak Belanda tidak berminat menjadikan Melaka sebagai sebuah pusat perdagangan di antara Timur dan Barat tetapi lebih mementingkan pembangunan Batavia (Jakarta) di Indonesia sebagai pusat pentadbiran mereka. Mereka menyerahkan Melaka kepada pihak British mengikut Perikatan British-Belanda pada tahun 1824.

Dari 1826 hingga 1867, Melaka diperintah oleh V.O.C. (*British East India Company*), dan kemudiannya menjadi sebuah tanah jajahan British. Kemudian, pada tahun 1946, ia menjadi salah satu Negeri Selat (*Straits Settlement*), bersama-sama dengan Singapura dan Pulau Pinang.

Selepas pembubaran tanah jajahan, Melaka dan Pulau Pinang telah menjadi sebahagian daripada *Malayan Union* yang kemudiannya menjadi Malaysia pada tahun 1963.

Melaka diisytiharkan sebagai "Bandaraya Bersejarah" pada 15 April 1989 oleh Perdana Menteri Malaysia Mahathir Mohamad.

## Pengangkutan

Pulau Sebang  yang terletak 30 kilometer ke utara Bandaraya  Melaka dan 10 kilometer dari  Bandar Alor Gajah merupakan stesen keretapi yang terdekat bagi Bandaraya Melaka. Dahulunya, stesen keretapi ini dikenali sebagai Tampin oleh sebab kedudukan dari segi geografinya berada di wilayah Negeri Melaka dalam daerah Alor Gajah dan atas arahan Kerajaan Negeri Melaka serta saranan rakyat Melaka, maka nama stesen ini dikenali sebagai Stesen KTM Pulau Sebang. Sebuah lagi stesen keretapi dalam daerah Alor Gajah ialah Stesen Tebong akan tetapi tren antara bandar tidak berhenti di stesen ini. Walau bagaimanapun stesen ini turut dinaik taraf berikutan pembinaan landasan berkembar antara Seremban ke Gemas yang turut melalui stesen ini. Bagi penduduk di daerah Jasin terutamanya di kawasan Selandar, Asahan (dahulunya Bukit Asahan), Simpang Bekoh, Nyalas boleh menggunakan perkhidmatan keretapi di stesen keretapi Batang Melaka yang terletak 22 kilometer ke utara Bandar Jasin. Stesen ini bersempadankan Melaka dan Negeri Sembilan. 

Pernah adanya landasan keretapi dari Pulau Sebang ke Bandaraya Melaka sebelum Perang Dunia II, tetapi ia telah dirombak oleh tentera Jepun untuk pembinaan Landasan Keretapi Maut di Burma. Pada 10 Oktober 2015, perkhidmatan komuter Keretapi Tanah Melayu Berhad (KTMB) telah memperkenalkan laluan baharu, perkhidmatan pergi-balik antara stesen Seremban-Pulau Sebang/Tampin-Gemas. 

Bandaraya Melaka mempunyai sebuah Terminal Pengangkutan antara bandar yang moden yang dikenali Melaka Sentral dengan perkhidmatan pengangkutan yang tetap ke Kuala Lumpur, Johor Bahru dan lain-lain bandar-bandar utama di Semenanjung Malaysia. Melaka Sentral merupakan sistem pengangkutan bas dan teksi yang tercanggih di Malaysia semasa penubuhannya. Tiada perhentian bas dan teksi di mana-mana bandar utama di Malaysia selain Melaka Sentral ketika itu. 

Melaka juga mempunyai sebuah lapangan terbang di Batu Berendam yang melayankan penerbangan karter dari kawasan sekitar. Lapangan Terbang Antarabangsa Melaka (IATA: MKZ, ICAO: WMKM) (dahulunya dikenali sebagai Lapangan Terbang Batu Berendam) adalah sebuah lapangan terbang yang terletak di Batu Berendam, Melaka, Malaysia. Lapangan terbang tersebut memberi kemudahan penerbangan untuk negeri Melaka, serta utara Johor, dengan menghubungkan ke bandar-bandar seperti Guangzhou, Haikou, Ho Chi Minh, Kota Bharu, Kuala Lumpur, Langkawi, Medan, Pekanbaru, Penang, dan Subang.

Jalan keluar Ayer Keroh di Lebuh Raya Utara Selatan (PLUS) merupakan jalan masuk utama ke Melaka. Terdapatnya juga dua jalan keluar tambahan di Lebuhraya Utara-Selatan, iaitu di jalan keluar Alor Gajah dan Jasin.

## Media
### Akhbar
Akhbar utama di Melaka termasuk akhbar berbahasa Inggeris *[[The Star (Malaysia)|The Star]]*, *[[New Straits Times]]*, *[[The Sun, Malaysia|The Sun]]*, *[[The Edge (Malaysia)|The Edge]]*, *[[International Herald Tribune|The Malaysian Reserve]]* dan *[[The Malay Mail]]*; akhbar berbahasa Melayu *[[Berita Harian]], [[Utusan Malaysia]], [[Harian Metro]]*, dan *[[Kosmo!]]*; akhbar berbahasa Cina *[[Kwong Wah Yit Poh]], [[Sin Chew Daily]], [[China Press]]*, *[[Nanyang Siang Pau]]* dan *[[Oriental Daily News (Malaysia)|Oriental Daily News]]*; dan akhbar berbahasa Tamil dailies *[[Tamil Nesan]], [[Malaysia Nanban]]* dan *[[Makkal Osai]]*. Kesemuanya terdapat dalam edaran di seluruh negara.

### Televisyen

Penyiaran televisyen satelit Malaysia Astro tersedia di Melaka dan juga semua negeri-negeri lain kecuali Timur laut Sarawak walaupun tidak tersenarai. Perkhidmatan UniFi IPTV, HyppTV juga boleh didapati di Melaka dan kebanyakan negeri lain, tetapi kotak kabel gentian optik diperlukan untuk diletakkan berhampiran dengan tapak pemasangan.

## Tempat menarik

# A Famosa
# Dataran Pahlawan
# Bangunan Stadthuys
# Muzium Samudera dan Kapal Flor De La Mar
# Perkuburan Belanda Bandar Hilir
# Muzium Budaya
# Muzium Tuan Yang Terutama
# Masjid Tengkera
# Masjid Kampong Keling
# Masjid Kampong Hulu
# Masjid Selat, Pulau Melaka
# Jonker Walk
# Ayer Keroh
# Pantai Klebang
# Pantai Kundur / Puteri
# Portugis settlement
# Bukit Cina
# Taman Ramarama
# Pusat Peranginan Auyin
# St Xavier Church
# Balai cerap AlKhawarizmi
# Sungai Melaka
# Menara Taming Sari
# Sudong, Jaya 99

## Pusat membeli-belah

# Mahkota Parade
# Tesco Melaka
# Tesco Melaka Cheng
# Madam King
# Soon Seng Plaza
# Mydin MITC Melaka
# AEON Ayer Keroh
# AEON Bandaraya Melaka
# Parkson Grand
# Dataran Pahlawan Melaka Megamall
# Melaka Mall
# Hatten Square
# Hang Tuah Plaza
# The Shore Shopping Mall
# The Store
# Verdo Mall
# Harbour City
# The Elements

## Pasar-raya besar
# Econsave Bandar Baru Sungai Udang
# Econsave Malim(Balai Panjang)
# Econsave Batu Berendam
# Family Store Sungai Udang
# Family Store Batu Berendam
# Giant Taman Bachang (Status:Tutup)
# Giant Cheng (Status:Tutup)
# Giant Batang Tiga (Status:Tutup~Ganti Family Store)
# NSK Cheng (Status:Baru dibuka)

## Hotel

# Homestay Melaka
# INDAH Kembara Apartment & Hostel Melaka 
# Qish Hotel Melaka
# Villa Heritage Residence Melaka 
# Hotel Dream Melaka 
# Hotel Shahbandar Melaka 
# Laksamana Townlodge Melaka 
# Mahkota Guest House Melaka 
# Home2Stay Melaka
# Hotel Ramada Plaza
# Hotel Emperor
# Hotel Equatorial
# Hotel Puri
# Hotel Century Mahkota
# Hotel City Bayview
# Hotel Straits Meridian
# Hotel Naza
# Avillion Legacy Melaka
# Hotel Holiday
# Hotel Hallmark
# Swiss Garden Hotel & Residence Melaka
# Novotel
# Hotel King green
# Hotel Sentral Melaka
# Hotel Sentral Riverview Melaka
# The Settlement Melaka
# Hatten Hotel
# Estadia Hotel
# Wana Riverside
# Holiday Inn Melaka

## Bandaraya kembar
Melaka mula berkembar pada tahun 1984 dengan bandar Lisbon, Portugal. Ia kini berkembar atau ditubuhkan sebagai bandar persahabatan dengan yang berikut:

## Rujukan

* 

## Lihat juga
* Majlis Bandaraya Melaka Bersejarah

## Pautan luar
* Senarai hotel di Melaka
* Senarai homestay di Bandaraya Melaka
* Koleksi peta-peta Bandaraya Melaka
## Nota

## Pautan luar

* KOD PENCAMAN LOT TANAH – Unique Parcel Identifier : UPI